24media

Στρατιωτικού τύπου οργάνωση είχαν οι τραμπούκοι που χτύπησαν την Κυριακή το απόγευμα τα γραφεία της 24Media , όπου στεγάζεται και το "Εθνος".

Αυτό προκύπτει από το οπτικό ύλικό που κατέγραψαν οι κάμερες ασφαλείας του κτιρίου. Όπως φαίνεται καθαρά στο βίντεο, μία μεγάλη ομάδα μοτοσυκλετιστών , έκλεισε τη λεωφόρο Συγγρού στο ύψος των γραφείων της 24Media, με εντολή του επικεφαλής της συμμορίας, ο οποίος προπορεύεται και έχει το γενικό πρόσταγμα. Αμέσως, περί τους 15 κουκουλοφόροι επιτίθενται με πέτρες και λοστούς , ενώ πετούν άσπρες και κόκκινες μπογιές στους τοίχους και την εξωτερική πόρτα του κτιρίου. Χτυπούν δύο δημοσιογράφους, προκαλούν ζημιές σε αυτοκίνητα και μοτοσυκλέτες εργαζομένων που είχαν σταθμεύσει στο σημείο.